கேள்வி: சங்கேதி மொழி பற்றி விளக்கவும்.
பதில்: சங்கேதி மொழி தமிழோடு நெருங்கிய ஒரு திராவிட மொழியாகும். இம்மொழியை தமிழின் வட்டார வழக்கு என்றும், கன்னடத்தின் வட்டார வழக்கு என்றும் கருதுவோர் உளர்.http://www.sankethi.org/Culture/History/SankethiSaga.html சில ஆய்வாளர்களின் கருத்துப்படி இது ஒரு தனி மொழியாகும். மதுரை வட்டாரத் தமிழர்களான சங்கேதிகள் மைசூருக்கு இடம்பெயர்ந்த பின்னர் அவர்கள் பேசிய தமிழில் கன்னடத் தாக்கம், சமஸ்கிருதத் தாக்கமும் அதிகரித்தது. ஒலிப்பிலும் இலக்கணக் கூறுகளிலும் மாற்றங்கள் ஏற்பட்டுள்ளமையால் தற்போதைய சங்கேதி மொழியை தமிழர்கள் ஓரளவே புரிந்துகொள்ள முடியும். இதுவரை இம்மொழி எழுத்துவடிவம் பெறவில்லை எனினும், இம்மொழி பேசும் மக்கள் தென் கருநாடகத்தில் வசிப்பதால் கன்னட எழுத்துகளைக் கொண்டு சிலர் எழுதுகின்றனர். சங்கேதி மக்கள் இம்மொழியைப் பேசுகின்றனர். இவர்கள் தமிழ்நாட்டின் மதுரைப் பகுதியிலிருந்து 15ம் நூற்றாண்டளவில் கர்நாடகத்துக்குப் புலம்பெயந்தவர்கள் எனக் கருதப்படுகின்றது.